Na podlagi 12., 27. in 44. člena Pravil Planinskega društva Domžale ter 31. in 41. člena Pravil Alpinističnega odseka Domžale je Sestanek Alpinističnega odseka Planinskega društva Domžale na seji, ki je bila 9.12.2021 sprejel, upravni odbor Planinskega društva Domžale pa na seji, ki je bila 3. 11.2021 podal soglasje k

**PRAVILNIKU UPORABE PLEZALIŠČA NA RODICI**

**A. HIŠNI RED**

**1. člen**

**(Obratovalni čas)**

Obratovalni čas Plezališča na Rodici (v nadaljevanju: plezališče) je vsak dan v letu od 6. ure zjutraj do 23. ure zvečer.

**2. člen**

**(Obnašanje obiskovalcev)**

Obiskovalci plezališča se morajo držati naslednjih določil:

* Vstop je dovoljen obiskovalcem, ki so plačali letno ali drugo uporabnino oz. so upravičeni do brezplačne uporabe plezališča. Otroci lahko plezajo le pod nadzorom staršev, skrbnikov ali trenerja.
* Spremljevalci obiskovalcev se lahko zadržujejo le v garderobnem delu plezališča oz. na zato namenjenih sediščih.
* Pred vstopom v plezališče si morajo obiskovalci v garderobi očistiti čevlje. Dobrodošlo je, da se s čevlji ne vstopa v plezališče.
* Vsi obiskovalci se morajo v plezališču vesti tako, da ne motijo drugih, da ne povzročajo hrupa in puščajo za seboj smeti in drugih odpadkov. Vsi odpadki se odlagajo v koš za smeti, še bolje pa v za posamezen odpadek primeren zabojnik na dvorišču.
* Uporaba glasbenih naprav je dovoljena ob sobni glasnosti zvoka.
* V plezališču je prepovedana uporaba lastnih naprav in pripomočkov za ogrevanje, osvetljevanje in kuhanje. Po končani uporabi plezališča je potrebno izključiti vse električne naprave in zapreti vsa okna in vrata.
* Vse okvare na električnih napravah in napeljavah in nevarnosti za nastanek požara je potrebno nemudoma takoj javit gospodarju plezališča (v nadaljevanju: gospodar).
* Kajenje v plezališču in garderobi ni dovoljeno.
* V plezališče ni dovoljeno spuščati psov in drugih živali.
* Po opremi (stoli, stene, oprimki), ki se nahaja v plezališču ni dovoljeno risati ali pisati.

Vsako namerno ali zaradi nepazljivosti povzročeno škodo v plezališču povrne povzročitelj.

Kdor ne upošteva določil tega pravilnika, mora plezališče zapustiti. V primeru hujših kršitev ali v primeru, da se neustrezno obnašanje ponavlja, uporabnik, ne glede na plačano letno ali drugo uporabnino (v nadaljevanju: uporabnina), izgubi pravico do vstopa v plezališče.

Pritožbe je treba reševati takoj z gospodarjem plezališča in na drugi stopnji z načelnikom Alpinističnega odseka Domžale (v nadaljevanju: načelnik). Če to ni mogoče, je treba pisno pritožbo poslati upravnemu odboru Planinskega društva Domžale (v nadaljevanju: PDD).

Vse predloge, pripombe in pohvale sporočite gospodarju plezališča.

**3. člen**

**(Oprema plezališča)**

Plezališče mora biti obvezno opremljeno z/s:

* Napisno tablo plezališča, ki je obešena na pročelju vhoda.
* Podatki gospodarja plezališča (ime in priimek, telefon, e-pošta).
* Tedenskim urnikom,
* Na vidnem mestu izobešenim aktualnim Pravilnikom uporabe plezališča na Rodici in cenikom uporabnine.
* Gasilnim aparatom, izvlečkom iz požarnega reda in evakuacijskim načrtom in
* zadovoljivo opremljeno omarico prve pomoči.

**B. UPORABA**

**4. člen**

**(Pravica uporabe)**

Pravico do uporabe plezališča imajo:

* Člani PDD s plačano uporabnino, ki v tekočem letu dopolnijo 15 let.
* Trenerji, ki izvajajo vadbo v plezališču pod okriljem PDD.
* Člani skupin zunanjih izvajalcev, ki uporabljajo plezališče pod strokovnim nadzorom vodje vadbe in ob dogovoru z gospodarjem.
* Udeleženci plezalne vadbe PDD.
* Udeleženci usposabljanj AO in PDD in
* učenci Osnovne šole Rodica in Roje pri izvedbi dejavnosti rednega pouka.

Plezališče ni namenjeno rednim komercialnim aktivnostim zunanjih uporabnikov.

Uporabnik lahko pleza v plezališču v terminih namenjenih rekreaciji.

Otroci uporabnikov so lahko prisotni ob navzočnosti starša ali skrbnika s plačano uporabnino. Za dejanja otrok in mladostnikov so odgovorni starši oz. skrbniki, ki otroke spremljajo.

**5. člen**

**(Uporabnina in ključ plezališča)**

Uporabnik mora za uporabo plezališča plačati letno uporabnino. Po plačilu se uporabnik vpiše v tabelo članov plezališča, ki je del dokumentacije PDD (GDrive).

Ob plačilu mu gospodar dodeli oštevilčen osebni ključ ali kartico (odvisno od sistema za odpiranje). Za ključ ali kartico je uporabnik dolžan plačati akontacijo, ki jo vrnemo v primeru vračila (velja od vzpostavitve novega sistema v 2022 dalje).

V primeru zlorab in po preteku letne uporabnine gospodar dodeljen ključ izloči, s čimer je uporabniku onemogočen nadaljnji dostop do plezališča.

Za uporabo plezališča je določena letna uporabnina, ki velja eno leto od dneva plačila.

**6. člen**

**(Višina in plačila uporabnine)**

Višino letne uporabnine plezališča na predlog gospodarja določi načelnik.

Do znižane letne uporabnine so upravičeni vsi, ki vsaj en cel dan sodelujejo pri letnem remontu plezališča. Višino znižane uporabnine ob soglasju načelnika določi gospodar.

Do brezplačne uporabnine so upravičeni:

* člani PDD s priznanim katerim koli statusom kategoriziranega športnika Republike Slovenije.
* trenerji športnoplezalne vadbe PDD,
* udeleženci usposabljanj AO do zaključka usposabljanja.
* učenci OŠ Rodica in OŠ Roje pri izvedbi dejavnosti rednega pouka.

Na plezalni steni Rodica lahko plezajo le člani PD Domžale.

Plačilo letne uporabnine je možno urediti na dva načina:

- osebno na sedežu društva v času uradnih ur, plačilo je možno z gotovino ali kartico

- plačilo prek TRR - za to je potrebno na pd.domzale@gmail.com poslati email s podatki, na katerega naj društvo naslovi račun. Na podlagi emaila bo PDD izstavilo račun, ki ga potem plačate z običajnim nakazilom.

Po plačilu se uporabnik vpiše v skupno tabelo članov plezališča.

**C. GOSPODAR**

**7. člen**

**(Gospodar)**

Za plezališče skrbi gospodar, ki ga imenuje Sestanek AO, potrdi pa upravni odbor PDD. Imenovanje velja do preklica.

Gospodar ima pravico do povrnitve potnih in materialnih stroškov.

**8. člen**

**(Naloge gospodarja)**

Gospodar izvršuje po načelu dobrega gospodarja naslednje naloge:

* Skrbi za stalen stik z najemodajalcem, načelnikom, predsednikom PDD in uporabniki.
* Skrbi za ažurnost seznama uporabnikov plezališča . Redno pregleduje stanje plezališča in ukrepa ob morebitnih odstopanjih.
* Sam ali s pomočjo zunanjega izvajalca odpravlja manjše okvare in popravila.
* Organizira redno tedenska čiščenja in skrbi za stanje zalog sanitetnega materiala, čistil in drugega materiala, potrebnega za nemoteno in čisto delovanje plezališča.
* Skrbi za stanje in menjavo oprimkov in stopov ter njihovo čiščenje.
* Vsako leto organizira remont plezališča oz. delovno akcijo, na kateri se premontira in očisti oprimke in stope, generalno očisti plezališče in opravi redna vzdrževalna dela, ki se ne morejo opraviti med letom. Vodi seznam imetnikov oštevilčenih ključev in preverja, da na plezališču trenirajo samo upravičeni uporabniki.
* Organizira vplačila letnih uporabnin plezališča.,
* Pred začetkom vsakega šolskega leta s vodjo športnoplezalne vadbe in načelnikom uskladi in pripravi tedenski urnik uporabe plezališča. O njem obvesti uporabnike, UO PDD in predsednika PDD. usklajuje termine in skrbi za dogovore z vodjo plezalne vadbe in alpinistične/športnoplezalne šole ter zunanjimi obiskovalci (posamezniki, športni dnevi, najemi sten za zaključene skupine) in o spremembah urnika pravočasno, točno in sproti obvešča ostale uporabnike.
* Organizira letno inventuro (popis osnovnih sredstev in drobnega inventarja).
* Z načelnikom pripravi predlog načrta vzdrževalnih del večjih vrednosti in investicijskih vlaganj. Nadzira izvajanje dogovorjenega obsega investicijskih vlaganj in o tem poroča načelniku.
* skupaj z načelnikom spremlja aktualne razpise, primerne za (so)financiranje načrtovanih investicij ali za doseganje drugih zastavljenih ciljev.
* Se udeležuje Sestankov AO, redno poroča o svojem delu UO in po potrebi Zboru članov PDD.
* Gospodar skupaj z načelnikom Gospodarskega odseka pripravi predlog načrta vzdrževalnih del večjih vrednosti in investicijskih vlaganj.
* Za potrebna plačila zunanjim izvajalcem gospodar posreduje zahtevo na PDD.

**9. člen**

**(Stroški delovanja plezališča)**

Vsa zbrana in porabljena denarna sredstva se zbirajo na transakcijskem računu PDD in sicer na določenem stroškovnem mestu.

Odredbodajalec za izdatke je gospodar. Za izplačila stroškov, ki niso del letnega načrta in ki presegajo 250 € mora gospodar pridobiti soglasje načelnika in predsednika PDD.

**10. člen**

**(odločanje v primeru neimenovanja načelnikov)**

V odsotnosti imenovanja načelnika AO ali načelnika GO zadeve ureja UO PDD, obvestila se pošlje na društveni mail (pd.domzale@gmail.com).

|  |  |  |
| --- | --- | --- |
| Janez Cerargospodar plezališča |  | Helena Kermauner,predsednica PDD |